"**Sun, Moon, and Talia**" (Itali: *Sole, Luna, e Talia*code: it is deprecated ) merupakan kisah dongeng oleh Giambattista Basile yang diterbitkan dalam *Pentamerone* (1636). Ia mempunyai persamaan dengan kisah dongeng "Sleeping Beauty" oleh Charles Perrault dan "Little Briar Rose" oleh Brothers Grimm.

Sinopsis
--------

Seorang lelaki kaya telah memanggil beberapa ahli nujum untuk melihat masa depan anak perempuannya yang baru dilahirkan, Talia. Mereka meramalkan Talia akan berdepan dengan bahaya mesin pemintal rami. Untuk melindungi Talia, si bapa telah mengarahkan tiada mesin pemintal dibenarkan di dalam rumahnya. Beberapa tahun kemudian, ketika Talia sudah membesar, Talia telah terserempak dengan seorang wanita tua yang sedang memintal rami dan Talia mencubanya. Sedang Talia mencuba, tiba-tiba jarunya tercucuk jarum pemintal, lalu Talia tidak sedarkan diri. Mengetahui mengenai perkhabaran itu, si bapa telah meletakkan dan meninggalkan Talia di dalam sebuah rumah agam.

Pada suatu hari, seorang raja sedang berburu di dalam hutan. Raja tersebut mengikut burung helangnya sehinggalah ke sebuah rumah. Baginda telah bertemu dengan Tali dan cuba menyedarkannya, namun gagal. Raja tersebut telah merogol Talia sebelum kembali ke bandar. 

Dalam keadaan yang masih tidak sedarkan diri, Talia melahirkan dua orang bayi kembar (seorang bayi lelaki dan seorang bayi perempuan). Pada suatu hari, bayi lelakinya telah menghisap jari Talia sehingga terkeluar jarum dari jari Talia. Ini telah menyebabkan Talia terjaga. Talia telah menamakan kedua-dua anaknya itu sebagai "Sun" dan "Moon". Mereka tinggal bersama di dalam rumah agam tersebut. Raja telah kembali ke rumah tersebut dan mendapati Talia bersama-sama dengan dua orang bayi. Baginda telah memberitahu apa yang terjadi dan mereka mula menjalinkan hubungan. Namun, Raja tersebut telah berkahwin. Permaisuri mula mengesyaki sesuatu apabila Raja menyebut nama Talia dan anak-anaknya di dalam tidur. Permaisuri kemudiannya mengetahui hal sebenar mengenai Raja dengan mengugut pembantu Raja. Permaisuri telah mengerahkan orang bawahannya berjumpa Talia dan memberitahu Raja ingin berjumpa anaknya. Setelah kedua-dua anaknya sampai ke istana, Permaisuri menyuruh tukang masak istana untuk membunuh kedua anak Talia itu untuk dijadikan hidangan sebagai santapan suaminya. 

Tukang masak istana yang berasa kasihan dengan kedua-dua bayi tersebut telah menyuruh isterinya agar menyembunyikan bayi-bayi tersebut. Tukang masak telah menggantikan bayi tersebut dengan kambing biri-biri sebagai santapan Raja. 

Permaisuri masih tidak berpuas hati dan mengarahkan pembantunya agar menemui Talia dan membawanya ke istana. Setibanya di istana, Permaisuri telah mengarahkan agar api yang besar dinyalakan di halaman untuk mencampak Talia ke dalamnya. Talia yang tidak berpakaian telah menjerit dan jeritannya telah didengari oleh Raja. Talia berjaya diselamatkan oleh Raja dan Raja mengarahkan agar Permaisuri dicampakkan ke dalam api. Talia dan Raja akhirnya berkahwin.

Rujukan
-------

* Opie, Iona and Peter. 1974. *The Classic Fairy Tales*. Oxford UP. pp. 81-3.

Pautan luar
-----------

* Sun, Moon, and Talia Diarkibkan 2010-03-28 di Wayback Machine
* Unexpurgated translation of Sun, Moon, and Talia Diarkibkan 2011-06-07 di Wayback Machine
* Analysis of the Sleeping Beauty stories[*pautan mati kekal*]